CELEX: 32022D0119(02)
Language: el
Date: 2021-12-20 00:00:00
Title: Αποφαση του Συμβουλιου της 20 Δεκεμβρίου 2021 για τον διορισμό του αναπληρωτή προέδρου του τμήματος προσφυγών του Κοινοτικού Γραφείου Φυτικών Ποικιλιών 2022/C 27/06

19.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 27/16
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 20 Δεκεμβρίου 2021
         για τον διορισμό του αναπληρωτή προέδρου του τμήματος προσφυγών του Κοινοτικού Γραφείου Φυτικών Ποικιλιών
         (2022/C 27/06)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1) και ιδίως το άρθρο 47 παράγραφος 1,
         Εκτιμώντας τα ακόλουθα:
         
                     (1)
                  
                  
                     Με την απόφαση της 16ης Ιουνίου 2016 (2), το Συμβούλιο ανανέωσε τη θητεία της κας Sari Kaarina HAUKKA ως αναπληρώτριας προέδρου του τμήματος προσφυγών του Κοινοτικού Γραφείου Φυτικών Ποικιλιών («Γραφείο»).
                  
               
                     (2)
                  
                  
                     Η ανανεωμένη θητεία της κας Sari Kaarina HAUKKA έληξε στις 14 Οκτωβρίου 2021.
                  
               
                     (3)
                  
                  
                     Στις 13 Οκτωβρίου 2021, αφού έλαβε τη γνώμη του διοικητικού συμβουλίου του Γραφείου, η Επιτροπή πρότεινε στο Συμβούλιο κατάλογο υποψηφιοτήτων για θέσεις των αναπληρωτών του προέδρου του τμήματος προσφυγών του Γραφείου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Ο κ. Marcus NAVIN-JONES διορίζεται αναπληρωτής πρόεδρος του τμήματος προσφυγών του Κοινοτικού Γραφείου Φυτικών Ποικιλιών («Γραφείο») για διάστημα πέντε ετών.
            
            
               2.   Η θητεία του κ. Marcus NAVIN-JONES αρχίζει από την ημερομηνία ανάληψης των καθηκόντων του. Η εν λόγω ημερομηνία θα συμφωνηθεί από τον πρόεδρο και το διοικητικό συμβούλιο του Γραφείου.
            
         
         
            Άρθρο 2
            Ο πρόεδρος του διοικητικού συμβουλίου του Γραφείου εξουσιοδοτείται να προβεί στις ρυθμίσεις που απαιτούνται για την εφαρμογή του άρθρου 1.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Δεκεμβρίου 2021
            
               
                  Για το Συμβούλιο
               
               
                  Ο Πρόεδρος
               
               A. VIZJAK
            
         
         
            (1)  ΕΕ L 227 της 1.9.1994, σ. 1.
         
            (2)  Απόφαση του Συμβουλίου, της 16ης Ιουνίου 2016, σχετικά με την ανανέωση της θητείας της αναπληρώτριας προέδρου του τμήματος προσφυγών του Κοινοτικού Γραφείου Φυτικών Ποικιλιών (ΕΕ C 223 της 21.6.2016, σ. 5).